open-index/open-wikipedia-markdown huggingface dataset:
มหายุคคริปติก

**มหายุคคริปติก** () เป็นคำที่ใช้อย่างไม่เป็นทางการสำหรับการวิวัฒนาการด้านธรณีในช่วงต้นสุดของโลกและดวงจันทร์ เป็นมหายุคที่เก่าที่สุด (อย่างไม่เป็นทางการ) ของบรมยุคเฮเดียน ซึ่งยอมรับกันโดยทั่วไปว่าเริ่มต้นขึ้นใกล้กับประมาณ 4,533 ล้านปีก่อนเมื่อโลกและดวงจันทร์กำเนิดขึ้น ทั้งนี้ไม่มีหลักฐานใดปรากฏเพื่อใช้ทำการกำหนดการเปลี่ยนผ่านจากมหายุคคริปติกไปยังมหายุคกลุ่มแอ่งซึ่งอยู่ถัดไปของดวงจันทร์ (ดูเพิ่มที่ ยุคพรีเน็กแทเรียน) แม้ว่าบางครั้งจะมีการระบุว่ามหายุคนี้สิ้นสุดลงเมื่อประมาณ 4,150 ล้านปีก่อนสำหรับดาวดวงใดดวงหนึ่งหรือทั้งสองดวงก็ตาม โดยมหายุคนี้หรือการแบ่งย่อยใด ๆ ของบรมยุคเฮเดียนนั้นไม่ถูกยอมรับอย่างเป็นทางการจากคณะกรรมาธิการการลำดับชั้นหินสากล

ช่วงเวลานี้นั้นมีความคลุมเครือ (ตามชื่อ *cryptic*) เนื่องจากมีหลักฐานทางธรณีวิทยาน้อยมากที่หลงเหลือจากช่วงเวลาดังกล่าวนี้ ธรณีสัณฐานและหินต่าง ๆ ส่วนใหญ่นั้นอาจอาจถูกทำลายไปหมดแล้วในช่วงการถล่มของอุกกาบาตช่วงต้น หรือโดยผลกระทบอย่างต่อเนื่องของการแปรสัณฐานแผ่นธรณีภาค โดยการพอกพูนมวลของโลก ภายในของโลกที่แปรสภาพไปแล้ว และการหลอมละลายของพื้นผิวนั้นรวมกันอย่างแน่นในระหว่างมหายุคคริปติกนี้ โดยนอกจากนี้ยังมีเสนอสมมุติฐานการชนขนาดใหญ่จนนำไปสู่การกำเนิดของดวงจันทร์ในช่วงมหายุคนี้ด้วย ทั้งนี้แร่ที่เก่าแก่ที่สุดที่รู้จักกันนั้นมาจากมหายุคคริปติก

## ดูเพิ่ม
*ธรณีกาล
*ธรณีกาลของดวงจันทร์

## อ้างอิง

## แหล่งข้อมูลอื่น
*"Cryptic" Geowhen Database

*01
หมวดหมู่:ธรณีกาล
หมวดหมู่:ยุคทางธรณีของดวงจันทร์
วัดแหลมใต้

**วัดแหลมใต้** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลหน้าเมือง อำเภอเมืองฉะเชิงเทรา จังหวัดฉะเชิงเทรา ที่ตั้งวัดมีเนื้อที่ 15 ไร่ 44 ตารางวา วัดอยู่ริมฝั่งแม่น้ำบางปะกง เป็นลักษณะคุ้งน้ำ

วัดแหลมใต้ หรือ **วัดภิกขุสังขรณ์** สร้างขึ้นเมื่อปี พ.ศ. 2476 สันนิษฐานว่าสร้างในสมัยพระบาทสมเด็จพระมงกุฎเกล้าเจ้าอยู่หัว ได้รับพระราชทานวิสุงคามสีมาเมื่อวันที่ 24 มกราคม พ.ศ. 2506 เขตวิสุงคามสีมา กว้าง 13 เมตร ยาว 30 เมตร 

อาคารและเสนาสนะที่สำคัญ ได้แก่ อุโบสถหลังเก่าเป็นแบบจีน มีอาคารศาลาท่าน้ำ เป็นอาคารทรงสี่เหลี่ยมมีมุขด้านหน้ายื่นลงไปในแม่น้ำบางปะกง หลังคาทรงมะนิลา มุงกระเบื้องดินเผาหางมน บริเวณชายคาประดับด้วยไม้ฉลุลานขนมปังขิง ซึ่งเป็นรูปแบบที่นิยมกันในสมัยพระบาทสมเด็จพระจุลจอมเกล้าเจ้าอยู่หัว และมีเรือนแพที่มีอายุประมาณร้อยกว่าปี ตัวเรือนแพประกอบด้วย หลังคาจั่ว 2 ช่วงต่อกัน กว้างประมาณ 8 เมตร ยาวประมาณ 12 เมตร ฝาผนังเป็นไม้สักตีเรียงกันทางตั้ง บานประตูส่วนใหญ่เป็นบานเปิด ยกเว้นประตูด้านหน้าซึ่งเป็นประตูบานกระทุ้ง เพื่อความสะดวกในการค้าขาย

## อ้างอิง

หมวดหมู่:โบราณสถานในจังหวัดฉะเชิงเทรา
แหลมใต้
วัดกาหรำ

**วัดกาหรำ** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลโรง อำเภอกระแสสินธุ์ จังหวัดสงขลา มีที่ดินตั้งวัดเนื้อที่ 28 ไร่เศษ มีอาณาเขตทิศเหนือยาว 7 เส้น 10 วา ติดต่อกับคลองน้ำ ทิศใต้ยาว 7 เส้น 10 วา ติดต่อกับคลองน้ำ ทิศตะวันออกยาว 6 เส้น 10 วา ติดต่อกับคลองน้ำ ทิศตะวันตกยาว 6 เส้น 10 วา ติดต่อกับคลองน้ำ มีที่ธรณีสงฆ์ 1 แปลง เนื้อที่ 6 ไร่เศษ

วัดกาหรำ เดิมชื่อ **วัดกรำหลวง** ตั้งวัดเมื่อ พ.ศ. 2300 มีสภาพเป็นวัดร้างอยู่ระยะหนึ่ง ต่อมาประมาณ พ.ศ. 2400 ท่านพ่อจอมร่วมกับประชาชนได้บูรณะวัดขึ้น ซึ่งได้พบซากอุโบสถ วิหาร และพระพุทธรูปโบราณ วัดได้รับพระราชทานวิสุงคามสีมาเมื่อวันที่ 24 กุมภาพันธ์ พ.ศ. 2498 

อาคารเสนาสนะที่สำคัญ ได้แก่ อุโบสถกว้าง 7 เมตร ยาว 12 เมตร สร้างเมื่อ พ.ศ. 2512 โครงสร้างคอนกรีตเสริมเหล็ก กุฏิสงฆ์จำนวน 6 หลัง มีโครงสร้างเป็นอาคารไม้และครึ่งตึกครึ่งไม้ และศาลาการเปรียญกว้าง 18 เมตร ยาว 27 เมตร สร้างเมื่อ พ.ศ. 2512 โครงสร้างคอนกรีตเสริมเหล็ก ปูชนียวัตถุที่สำคัญ ได้แก่ พระประธานในอุโบสถ พระเพลากว้าง 1.10 เมตร สูง 1.64 เมตร เป็นพระพุทธรูปทรงเครื่อง พร้อมพระอัครสาวกหน้าตักกว้าง 50 เซนติเมตร 90 เซนติเมตร อัญเชิญมาจากวิหาร พระพุทธรูปในศาลาการเปรียญอัญเชิญมาจากอุโบสถหลังเก่า 3 องค์ แกะด้วยศิลาแลงสีแดงฉาบปูนลงรักปิดทอง องค์ใหญ่ พระเพลากว้าง 72 เซนติเมตร สูง 107 เซนติเมตร อีก 2 องค์ พระเพลากว้าง 53 เซนติเมตร สูง 79 เซนติเมตร พระพุทธรูปสัมฤทธิ์ประทับยืน ปางอุ้มบาตร สูง 160 เซนติเมตร และสถูปบรรจุอัฐิของพ่อจอม 

## รายนามเจ้าอาวาส
* พระครูการาม
* พระครูชุม
* พระดิษฐ์
* พระนะพุทธะ สุวัณโณ
* พระอธิการเลื่ยน ติสสโร
* พระครูจันทโชติพิพัฒน์
* พระครูวินิจธรรมานุกูล 

## อ้างอิง

กาหรำ
หมวดหมู่:โบราณสถานในจังหวัดสงขลา
ชาร์ลีชาร์ลีชาเลนจ์

thumb|ชุดเกมแบบง่ายด้วยดินสอสองแท่ง
**ชาร์ลีชาร์ลีชาเลนจ์** () เป็นเกมที่มีที่มาจากเกมกระดาษและดินสอของสเปนที่มีชื่อว่า *Juego de la Lapicera* (เกมดินสอ) โดยเหล่าวัยรุ่นจะตั้งดินสอแล้วตั้งคำถามที่ต้องการ ซึ่งทำหน้าที่เหมือนลูกบอลหมายเลข 8 วิเศษ

เกมนี้กลายเป็นที่นิยมในโลกที่พูดภาษาอังกฤษใน ค.ศ. 2015 ซึ่งส่วนหนึ่งมาจากแฮชแท็ก #CharlieCharlieChallenge ในวันที่ 29 เมษายน ค.ศ. 2015 มีการอัปโหลดวิดีโอข่าวที่มีคนเล่นเกมนี้ในจังหวัดฮาโตมายอร์ สาธารณรัฐโดมินิกันลงในยูทูบ และอารมณ์ขันที่ไม่ได้ตั้งใจในรายงานข่าวทำให้เกมนี้กลายเป็นกระแสในทวิตเตอร์ แล้วข้ามกำแพงภาษาไปทั่วโลก

## ประวัติ
Maria Elena Navez จากบีบีซีมุนโดกล่าวว่า "ไม่มีปีศาจใดในเม็กซิโกที่มีชื่อว่า 'ชาร์ลี'" และกล่าวแนะว่าปีศาจเม็กซิโกที่มีชื่ออังกฤษนั้น "มักเป็นสิ่งประดิษฐ์ของอเมริกัน" David Emery ผู้เชี่ยวชาญด้านตำนานพื้นบ้านกล่าวว่าบางฉบับของเกมนี้ได้คัดลอกมาจากเรื่องผีLa Llorona ซึ่งเป็นที่นิยมในฮิสแปนิกอเมริกา แต่เกมดินสอไม่ใช่วัฒนธรรมของเม็กซิโก

## ดูเพิ่ม
*แมรีผู้โชกเลือด
*''คกกูริซัง''
*มาดามโคอีโคอี
*ลูกบอลหมายเลข 8 วิเศษ
*กระดาษทำนาย
*หมึกพอล

## อ้างอิง

Carlie  carlie /gamemode  c*The Charlie Charlie Challenge – Skeptical Inquirer

หมวดหมู่:ชาเลนจ์
หมวดหมู่:เกมกระดาษและดินสอ
หมวดหมู่:การทำนาย
หมวดหมู่:อุปาทานหมู่
หมวดหมู่:ตำนานพื้นบ้าน
หมวดหมู่:อินเทอร์เน็ตมีม
วัดฟ่อนสร้อย

**วัดฟ่อนสร้อย** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลพระสิงห์ อำเภอเมืองเชียงใหม่ จังหวัดเชียงใหม่ ปัจจุบันมี พระครูเมธาธรรมประยุตเป็นเจ้าอาวาส 

วัดฟ่อนสร้อย สันนิษฐานสร้างเมื่อ พ.ศ. 2031 ได้ย้ายมาจากวัดฟ้อนสร้อยที่เคยเป็นวัดร้างซึ่งอยู่ห่างไปทางทิศใต้เล็กน้อย วัดร้างนี้ไม่ปรากฏหลักฐานว่าสร้างขึ้นและร้างไปเมื่อใด แต่ปรากฏอยู่ในโคลงนิราศหริภุญไชย (แต่งราว พ.ศ. 2060) และปรากฏอยู่ในประชุมตำนานล้านนาไทยว่าในช่วง พ.ศ. 2105–2144 ชื่อของวัดฟ่อนสร้อยสันนิษฐานว่าอาจเป็นชื่อนายทหารในสมัยก่อนเดิมที่อาจเรียก *หมื่นสร้อยหรือพันสร้อย* แล้วเปลี่ยนเป็นฟ่อนสร้อย

อาคารและเสนาสนะที่สำคัญ ได้แก่ วิหารศิลปะล้านนาไม่ทราบปีที่สร้าง โครงสร้างส่วนบนเป็นไม้ ส่วนล่างก่ออิฐ ถือปูน หลังคาด้านหน้าซ้อนกัน 2 ชั้น ราวบันไดทอดสู่ตัววิหารเป็นปูนปั้นรูปพญานาค ประดับกระจกสี่หน้าเป็นลายปูนปั้นรูปก้านขดประดับด้วยช่อฟ้าในระกาและหางหงส์เป็นรูปพญานาค บานประตูเป็นรูปเทวดายืนลงรักปิดทอง วิหารมีภาพจิตรกรรมฝาผนังเรื่องราวพุทธประวัติ พระประธานเป็นพระพุทธรูปนั่งสมาธิปางมารวิชัย เจดีย์ทรงปราสาทมีปูนปั้นรูปสิงห์ประดับที่ฐานและมีซุ้มประดิษฐานพระพุทธรูปที่ฐานเจดีย์ทั้ง 4 ด้าน หอไตรทรงล้านนาสองชั้น ชั้นล่างก่ออิฐถือปูน ชั้นบนเป็นเครื่องไม้ หน้าบันไดแกะสลักลวดลายถ้านขด หางหงส์ประดับด้วยนาคสะดุ้ง หลังคาซ้อนกันสองชั้นสองตับ มีแตรอยู่ตรงกลาง มีระเบียงรอบตัวหอไตร

## อ้างอิง

ฟ่อนสร้อย
วัดศรีธาตุประมัญชา

**วัดศรีธาตุประมัญชา** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลจำปี อำเภอศรีธาตุ จังหวัดอุดรธานี

วัดศรีธาตุประมัญชาตั้งวัดเมื่อ พ.ศ. 2370 ได้รับพระราชทานวิสุงคามสีมาเมื่อ พ.ศ. 2430 ได้กลายเป็นวัดร้าง ต่อมา พ.ศ. 2458 ราษฎรจากบ้านพันลำได้อพยพมาตั้งถิ่นฐานและหักร้างถางพงได้พบเนินดินร้างซึ่งมีพระธาตุและมีเสมาหินสลักเป็นรูปดอกบัวปักเรียงรายอยู่โดยรอบ บนใบเสมายังมีอักษรโบราณจารึกไว้ 2 แถว (สูญหาย) ต่อมา พ.ศ. 2462 มีพระภิกษุจากบ้านท่าคันโทได้ธุดงค์มาพบวัดร้างนี้จึงได้อยู่จำพรรษา ภายหลังชาวบ้านจึงช่วยกันบูรณะปฏิสังขรณ์และสร้างวัดขึ้นใหม่ ได้สร้างสิมหลังแรกขึ้นเมื่อ พ.ศ. 2464  สร้างศาลาการเปรียญหลายหลัง รวมทั้งสะพานเชื่อมระหว่างวัดกับหมู่บ้าน เนื่องจากมีสระน้ำขนาดใหญ่ เช่น กุดยางทางทิศตะวันออก สระบัวใหญ่ทางทิศตะวันตก ต่อมา พ.ศ. 2539 สำนักงานโบราณคดีและพิพิธภัณฑสถานแห่งชาติ ที่ 7 ขอนแก่น ดำเนินการขุดแต่งและบูรณะ

พระธาตุเจดีย์ก่อด้วยอิฐสอดินรูปทรงสี่เหลี่ยมตั้งบนฐานกว้างยาวด้านละ 6 เมตร ฐานล่างเป็นฐานกึ่งฐานบัว ซ้อนลดหลั่นกันขึ้นไป ถัดจากฐานบัวขึ้นไปเป็นองค์ระฆัง ลักษณะศิลปะล้านช้าง สันนิษฐานว่ารูปแบบที่สมบูรณ์ของพระธาตุน่าจะคล้ายคลึงกับพระธาตุอิงฮัง ในประเทศลาว ซึ่งมีส่วนเรือนธาตุเป็นรูปทรงสี่เหลี่ยมจัตุรัส โดยมีเรือนธาตุ 3 ชั้นซ้อนลดหลั่นกัน ส่วนยอดเป็นรูปดอกบัวตูม

สิมอีสาน รูปทรงสี่เหลี่ยมผืนผ้าก่ออิฐถือปูนกว้าง 8 เมตร ยาว 12 เมตร สูง 3 เมตร มีผนังกั้น 4 ด้าน หลังคาชั้นเดียวเจาะประตู 3 ช่อง ผนังด้านหลังพระประธานปิดทึบ มีพระพุทธรูปไม้ และพระพุทธรูปหินทรายวางไว้รอบแท่นพระประธาน

## อ้างอิง

ศรีธาตุประมัญชา
หมวดหมู่:โบราณสถานในจังหวัดอุดรธานี
หมวดหมู่:อำเภอศรีธาตุ
ชั่นเหว่ย์

**ชั่นเหว่ย์** () หรือ **ซัวบ้วย** เป็นนครระดับจังหวัดทางตะวันออกของมณฑลกวางตุ้ง สาธารณรัฐประชาชนจีน มีอาณาเขตทางทิศตะวันออกติดกับเจียหยาง ทิศเหนือติดกับเหมย์โจวและเหอยฺเหวียน ทิศตะวันตกติดกับฮุ่ยโจว และทิศใต้ติดกับทะเลจีนใต้ อยู่ห่างจากเชินเจิ้นไปทางตะวันออกประมาณ  คนในท้องถิ่นชั่นเหว่ย์พูดภาษาถิ่นไห่เฟิง

## ประวัติศาสตร์
นครชั่นเหว่ย์ก่อตั้งขึ้นในปี 1988 ในสมัยก่อนชั่นเหว่ย์ถูกปกครองเป็นส่วนหนึ่งของจังหวัดฮุ่ยโจว (惠州府) โดยราชวงศ์หมิงและราชวงศ์ชิง ชั่นเหว่ย์ได้แยกเป็นจังหวัดออกจากฮุ่ยโจวในช่วงยุคชาตินิยม

ชาติพันธุ์เด่นในชั่นเหว่ย์คือ ชาวฮกโล่ ซึ่งเป็นกลุ่มที่อพยพเข้ามา เป็นผลมาจากการลดลงอย่างมากของประชากรที่เกิดจากการทำสงครามในราชวงศ์ชิงตอนต้นในบริเวณที่ในปัจจุบันคือชั่นเหว่ย์

## เขตการปกครอง
จังหวัดชั่นเหว่ย์แบ่งออกเป็นเขตการปกครองระดับอำเภอจำนวน 4 แห่ง ประกอบด้วย 1 เขต, 1 นครระดับอำเภอ และ 2 อำเภอ

เขตการปกครองระดับอำเภอแบ่งย่อยออกเป็นเขตการปกครองระดับตำบลจำนวน 53 แห่ง ประกอบด้วย 40 เมือง, 10 ตำบล และ 3 แขวง

## การขนส่ง
[thumbnail|[สถานีรถไฟชั่นเหว่ย์]]
*ทางรถไฟเซี่ยเหมิน–เชินเจิ้น

## เหตุการณ์ยุคปัจจุบัน
ในคืนวันที่ 6 ธันวาคม 2005 มีการประท้วงเกิดขึ้นผลจากการยึดที่ดินของรัฐบาล เพื่อให้การประท้วงสงบลง จึงได้มีการส่งตำรวจติดอาวุธไปยังหมู่บ้านตงโจว หลังจากที่ชาวบ้านหัวรุนแรงทำการโจมตีตำรวจที่ไม่มีอาวุธ มีรายงานจากรัฐบาลจีนว่า มีผู้พบผู้เสียชีวิต 3 รายหลังจากการประท้วง อย่างไรก็ตาม ตัวเลขดังกล่าวถูกตั้งข้อสงสัยโดยสื่อว่าอาจมีผู้เสียชีวิตอยู่ระหว่าง 20 ถึง 40 ราย

ในปี 2011 การประท้วงในหมู่บ้านอูข่าน (ตั้งอยู่ในนครระดับอำเภอลู่เฟิงของชั่นเหว่ย์ ริมอ่าวเจี๋ยฉือ ห่างจากตัวเมืองชั่นเหว่ย์ไปทางทิศตะวันออกประมาณ ) ได้รับความสนใจจากสื่อทั่วโลก

## ภาษา
คนในพื้นที่โดยทั่วไปจะใช้ภาษาถิ่นไห่เฟิง ซึ่งคล้ายกับภาษาถิ่นเฉาโจว และภาษาถิ่นฮกโล่ ซึ่งจัดอยู่ในภาษาหมิ่นใต้ในกลุ่มภาษาจีนหมิ่น โดยพื้นฐานแล้วทั้งอำเภอไห่เฟิง นครลู่เฟิง และเขตในเมืองจะพูดสำเนียงเดียวกัน ส่วนใหญ่ของพื้นที่ชนบทอำเภอลู่เหอซึ่งเดิมเป็นส่วนหนึ่งของอำเภอลู่เฟิง ใช้ภาษาจีนแคะซึ่งจัดอยู่ในภาษาถิ่นย่อยซินฮุ่ยในภาษาถิ่นเยว่ไถ

เนื่องจากชั่นเหว่ย์อยู่ใกล้กับสามเหลี่ยมปากแม่น้ำเพิร์ลและฮ่องกง รวมทั้งผลกระทบของรายการโทรทัศน์จากฮ่องกง และการเคลื่อนย้ายของประชากรในมณฑลกวางตุ้ง ทำให้ผู้อยู่อาศัยในท้องถิ่นจำนวนมากโดยเฉพาะคนรุ่นหลังมีทักษะการสื่อสารภาษากวางตุ้ง

## อ้างอิง

## แหล่งข้อมูลอื่น

* (อักษรจีนตัวย่อ)

ชั่นเหว่ย์
ไอน์ ดูไบ

**ไอน์ ดูไบ** (; ) เป็นชิงช้าสวรรค์ที่ใหญ่และสูงที่สุดในโลก ตั้งอยู่บนเกาะบลูวอเตอร์สใกล้ดูไบ มารีนาในดูไบ สหรัฐอาหรับเอมิเรตส์

## ภูมิหลัง
*ไอน์ ดูไบ* (เดิมชื่อ **Dubai Eye** หรือ *Dubai-I*') ตั้งอยู่ที่เกาะบลูวอเตอร์สในสหรัฐอาหรับเอมิเรตส์ เป็นชิงช้าสวรรค์ที่สูงและใหญ่ที่สุดในโลก มีความสูง 250 เมตร (820 ฟุต) ได้รับการประกาศในเดือนกุมภาพันธ์ ค.ศ. 2013 โดยฮุนไดเอนจิเนียริงแอนด์คอนสตรัคชันและสตาร์เนธเอนจิเนียริงได้รับการแต่งตั้งให้เป็นผู้รับเหมาออกแบบและก่อสร้างหลักร่วมกับ เคซีไอ วิศวกรผู้ออกแบบและติดตั้งวิศวกรรมโครงสร้างล้อที่สมบูรณ์ การก่อสร้างเริ่มขึ้นในเดือนพฤษภาคม ค.ศ. 2015 โดยคาดว่าจะแล้วเสร็จในช่วงต้นถึงกลางปี ค.ศ. 2019 ความล่าช้าที่เพิ่มขึ้นมาให้ต้องเลื่อนเปิดเป็นวันที่ 20 ตุลาคม ค.ศ. 2020 เพื่อให้ตรงกับมหกรรมเอ็กซ์โป 2020 แต่ก็ถูกเลื่อนออกอีกไปเนื่องจากการระบาดทั่วของโควิด-19 ชิงช้าสวรรค์เปิดได้ในอีกหนึ่งปีต่อมาในวันที่ 21 ตุลาคม ค.ศ. 2021

ไอน์ ดูไบมีความสูงมากกว่าไฮโรลเลอร์ 82.4 เมตร (270 ฟุต) ซึ่งเป็นชิงช้าสวรรค์ที่สูงที่สุดในโลกก่อนหน้านี้ โดยมีความสูง 167.6 เมตร (550 ฟุต) เปิดในลาสเวกัสเมื่อเดือนมีนาคม ค.ศ. 2014

ชิงช้าสวรรค์จุผู้โดยสารได้ 1,750 คน ใน 48 แคปซูลและทำให้ชมทัศนียภาพของดูไบ มารีนา และสถานที่สำคัญต่าง ๆ เช่น บุรญุลอะร็อบ, ปาล์มอัลญุมัยเราะฮ์ และ บุรจญ์เคาะลีฟะฮ์

## ดูเพิ่ม
*ลอนดอนอาย

## อ้างอิง

## แหล่งข้อมูลอื่น
* 
* Ain Dubai 

หมวดหมู่:ชิงช้าสวรรค์
Cloning vector

[thumb|
ผังแสดง[พลาสมิดชนิด pBR322 เป็นพลาสมิดอย่างแรกที่ใช้เป็น cloning vector	
]]

**cloning vector** เป็นดีเอ็นเอส่วนเล็ก ๆ ที่สามารถดำรงอยู่ในสิ่งมีชีวิตหนึ่งอย่างเสถียร โดยสามารถสอดใส่ส่วนดีเอ็นเออื่นเพื่อประโยชน์ในการโคลน
cloning vector อาจเป็นดีเอ็นเอของไวรัส ของเซลล์จากสิ่งมีชีวิตที่ใหญ่กว่านั้น หรืออาจเป็นพลาสมิดจากแบคทีเรีย
เวกเตอร์จะมีลักษณะต่าง ๆ ให้สามารถสอดใส่หรือเอาออกส่วนดีเอ็นเอได้ง่าย เช่น มี restriction site
เวกเตอร์และดีเอ็นเอที่ต้องการสามารถดำเนินการด้วย restriction enzyme ซึ่งตัดดีเอ็นเอ โดยชิ้นส่วนดีเอ็นเอที่ตัดแล้วจะมีส่วนสุดทื่อ ๆ หรืออาจมีส่วนยื่นที่เรียกว่า sticky ends จึงสามารถเชื่อมดีเอ็นเอของเวกเตอร์กับดีเอ็นเอที่ต้องการด้วยส่วนสุดที่เข้ากันได้ด้วยวิธี molecular ligation
อนึ่ง เมื่อได้ cloning vector ซึ่งประกอบด้วยส่วนดีเอ็นเอที่ต้องการแล้ว ยังสามารถนำไปผ่านกระบวนการ subcloning เพื่อให้ได้เวกเตอร์อีกอย่างเพื่อใช้ประโยชน์อื่น

มี cloning vector หลายชนิด แต่ที่ใช้มากที่สุดเป็นพลาสมิดที่ได้ผ่านพันธุวิศวกรรม
การโคลนทั่วไปจะเริ่มโดยใช้แบคทีเรีย *[[Escherichia coli]]* โดย cloning vector ที่ได้จากแบคทีเรียนี้รวมทั้งพลาสมิด, แบคเทอริโอเฟจ (เช่น phage λ), คอสมิด และ bacterial artificial chromosome (BAC)
แต่ดีเอ็นเอบางอย่างก็อยู่อย่างเสถียรใน *E. coli* ไม่ได้ เช่น ส่วนดีเอ็นเอที่ใหญ่มาก จึงอาจต้องใช้ cloning vector จากสิ่งมีชีวิตอื่นเช่น ยีสต์
โดยตัวอย่างจากยีสต์รวม yeast artificial chromosome (YAC)

## เชิงอรรถและอ้างอิง

หมวดหมู่:อณูชีววิทยา
หมวดหมู่:การโคลน
หมวดหมู่:พลาสมิด
หวัง เป่าเฉียง

**หวัง เป่าเฉียง** () เป็นนักแสดงชาวจีน มีผลงานแสดงครั้งแรกเป็นตัวประกอบในภาพยนตร์เรื่อง *[[Blind Shaft]]* ซึ่งได้รับรางวัลม้าทองคำสาขานักแสดงหน้าใหม่ยอดเยี่ยมประจำปี 2003

## วัยเด็ก
หวัง เป่าเฉียงเกิดที่เขตหนานเหอ นครสิงไถ มณฑลเหอเป่ย์เมื่อวันที่ 29 พฤษภาคม ค.ศ. 1984 ในครอบครัวที่ยากจน
ขณะที่เขาอายุได้ 8 ขวบ ที่หมู่บ้านของเขาฉายภาพยนตร์เรื่อง *[[เสี้ยวลิ้มยี่]]* ซึ่งมีเจ็ต ลีแสดงนำ ภาพยนตร์เรื่องนั้นบันดาลใจให้เขาใฝ่ฝันจะเป็นนักแสดงแอ็กชันอย่างเจ็ต ลีหรือเฉินหลง เขารบเร้าที่จะให้พ่อแม่ส่งไปฝึกที่วัดเส้าหลิน

## อาชีพการแสดง
ก่อนจะเข้าสู่วงการภาพยนตร์ หวังทำงานรับจ้างทั่วไปได้รับค่าจ้างวันละ 25 หยวนและเดินทางกลับบ้านไม่ได้กว่าสองปีเนื่องจากไม่มีเงินพอซื้อตั๋วรถไฟ เขาเคยไปสมัครคัดตัวเป็นนักแสดงแต่ไม่ได้รับเลือกเนื่องจากเตี้ยเกินไป แต่ได้รับคัดเลือกเป็นนักแสดงประกอบฉากในปักกิ่งในเวลาต่อมา ใน ค.ศ. 2003 เขาได้รับเลือกให้แสดงเป็นตัวประกอบในภาพยนตร์อิสระ *[[Blind Shaft]]* ซึ่งทำให้เขาได้รับรางวัลม้าทองคำสาขานักแสดงหน้าใหม่ยอดเยี่ยม และต่อมาเขาได้แสดงเป็นเด็กชาวบ้านในภาพยนตร์เรื่อง *[[จอมโจรหัวใจไม่ลวงโลก]]* ของผู้กำกับเฝิง เสี่ยวกัง ใน ค.ศ. 2004 ซึ่งได้รับคำชื่นชมอย่างมาก

ค.ศ. 2006 หวังแสดงในละครโทรทัศน์เรื่อง *[[Soldiers Sortie]]* รับบทเป็นนายทหารที่ค่อนข้างเชื่องช้าแต่เป็นที่ยกย่องเพราะความมุมานะของเขา ละครเรื่องดังกล่าวโด่งดังเป็นอย่างมาก และทำให้หวังได้รับชื่อเสียงและคำชื่นชมจากบทบาทดังกล่าว อีกสามปีถัดมา เขาแสดงนำในละครแนวทหารอีกเรื่องหนึ่งได้แก่ *My Brother's Name is Shun Liu* ซึ่งประสบความสำเร็จอย่างมากเช่นกัน

ค.ศ. 2011 หวังแสดงนำในภาพยนตร์ตลกเรื่อง *Hello, Mr. Tree* และได้รับหลายรางวัล เช่นรางวัลนักแสดงนำชายยอดเยี่ยมจากเทศกาลภาพยนตร์นานาชาติวลาดีวอสตอคครั้งที่ 9 ที่ประเทศรัสเซีย รางวัลนักแสดงนำชายยอดเยี่ยมจากงานเอเชียแปซิฟิกสกรีนอะวอดส์ครั้งที่ 5 ที่ประเทศออสเตรเลีย รางวัลนักแสดงนำชายยอดเยี่ยมจากเทศกาลภาพยนตร์จีนนิวยอร์ก รางวัลนักแสดงนำชายยอดเยี่ยมจากนิตยสาร Youth Film Handbook และรางวัลนักแสดงนำชายยอดเยี่ยมจากเทศกาลภาพยนตร์เอเชียอิตาลี ในขณะที่ภาพยนตร์เรื่อง*[[แก๊งม่วนป่วนไทยแลนด์]]*ใน ค.ศ. 2012 ที่เขาร่วมแสดงก็ได้รับความนิยมอย่างมากและทำรายได้อย่างสูง และเขาก็แสดงนำในภาพยนตร์ *[[แก๊งม่วนป่วนเยาวราช]]* และภาคต่ออีกสองเรื่องได้แก่*[[แก๊งม่วนป่วนนิวยอร์ก]]*และ*[[แก๊งม่วนป่วนโตเกียว]]*

ค.ศ. 2017 หวังแสดงและกำกับภาพยนตร์ตลกแฟนตาซีเรื่อง *[[Buddies in India]]* ซึ่งเป็นผลงานกำกับเรื่องแรกของเขา

ค.ศ. 2019 หวังแสดงในภาพยนตร์เรื่อง *[[The New King of Comedy]]* ของโจว ซิงฉือ

## ชีวิตส่วนตัว
หวัง เป่าเฉียงสมรสกับหม่า หรง () เมื่อวันที่ 10 กุมภาพันธ์ ค.ศ. 2010 และมีลูกด้วยกันสองคน หกปีถัดมาในวันที่ 14 สิงหาคม ค.ศ. 2016 หวังโพสต์ลงในซินล่างเวย์ปั๋วว่าเขาจะหย่ากับหม่า โดยกล่าวหาว่าเธอเป็นชู้กับซ่ง เจ๋อ () ผู้จัดการส่วนตัวของเขา และยักยอกทรัพย์สินของครอบครัว หม่า หรงโพสต์โต้กลับว่าหวังไม่ดูแลครอบครัว และเธอขู่ว่าจะฟ้องหมิ่นประมาท เธอยื่นฟ้องในวันที่ 16 สิงหาคมปีเดียวกัน เหตุหย่าร้างระหว่างหวัง เป่าเฉียงและหม่า หรงกลายเป็นประเด็นที่ถกเถียงกันอย่างมากบนเว็บไซต์ซินล่างเวย์ปั๋ว โดยแฮชแท็ก #WangBaoQiangDivorce มีผู้เข้าชมกว่าห้าพันล้านครั้ง หวังยื่นฟ้องหย่าต่อศาลในปักกิ่ง ในขณะที่ภรรยาของซ่งก็ยื่นฟ้องหย่าเช่นกัน

## อ้างอิง

## แหล่งข้อมูลอื่น

* 

หมวดหมู่:นักแสดงตลกจีน
หมวดหมู่:นักแสดงชายจากมณฑลเหอเป่ย์
หมวดหมู่:นักแสดงภาพยนตร์ชายชาวจีน
Maracanthus

***Maracanthus*** เป็นสกุลของพืชดอกที่อยู่ในวงศ์ Loranthaceae.

ถิ่นกำเนิดของมันคือคอสตาริกาถึงเวเนซุเอลา

สปีชีส์ในสกุล ได้แก่:

**[[Maracanthus badilloi]]* 
**[[Maracanthus chlamydatus]]* 
**[[Maracanthus costaricensis]]* 

## อ้างอิง

หมวดหมู่:พืชดอก
Marcelliopsis

***Marcelliopsis*** เป็นสกุลของพืชดอกที่อยู่ในวงศ์ Amaranthaceae. It is within the subfamily of Amaranthoideae.

มีถิ่นกำเนิดในแองโกลาและนามิเบีย

สปีชีส์ในสกุล ได้แก่:
**[[Marcelliopsis denudata]]* 
**[[Marcelliopsis splendens]]* 
**[[Marcelliopsis welwitschii]]* 

## อ้างอิง

หมวดหมู่:พืชดอก
Manuleopsis

***Manuleopsis*** เป็นสกุลของพืชดอกที่อยู่ในวงศ์ Scrophulariaceae. มีเพียงสปีชีส์เดียวคือ ***Manuleopsis dinteri***.

ถิ่นกำเนิดของมันคือนามิเบีย

## อ้างอิง

หมวดหมู่:พืชดอก
Mangleticornia

***Mangleticornia*** เป็นสกุลของพืชดอกที่อยู่ในวงศ์ Amaranthaceae มีเพียงสปีชีส์เดียวคือ ***Mangleticornia ecuadorensis***.

ถิ่นกำเนิดของมันคือเอกวาดอร์ถึงเปรู

## อ้างอิง

หมวดหมู่:พืชดอก
Mannagettaea

***Mannagettaea*** เป็นสกุลของพืชดอกที่อยู่ในวงศ์ Orobanchaceae. เป็นพีช holoparasitic

มีถิ่นกำเนิดในไซบีเรียตอนใต้ (ภายใน Irkutsk Oblast และ Tuva) และทางตอนเหนือของประเทศจีน (ใน Qinghai)

สปีชีส์ในสกุล ได้แก่:
**[[Mannagettaea hummelii]]* 
**[[Mannagettaea labiata]]* 

## อ้างอิง

หมวดหมู่:พืชดอก
Manaosella

***Manaosella*** เป็นสกุลของพืชดอกที่อยู่ในวงศ์ Bignoniaceae มีเพียงสปีชีส์เดียวคือ ***Manaosella cordifolia***.

มีถิ่นกำเนิดในเวเนซุเอลาถึงบราซิลและโบลิเวีย

## อ้างอิง

หมวดหมู่:พืชดอก
Mahawoa

***Mahawoa*** เป็นสกุลของพืชดอกที่อยู่ในวงศ์ Apocynaceae มีเพียงสปีชีส์เดียวคือ ***Mahawoa montana***.

ถิ่นกำเนิดของมันคือภาคกลาง มาเลเซีย

## อ้างอิง

หมวดหมู่:พืชดอก
Maguireanthus

***Maguireanthus*** เป็นสกุลของพืชดอกที่อยู่ในวงศ์ Melastomataceae. มีเพียงสปีชีส์เดียวคือ ***Maguireanthus ayangannae*** .

ถิ่นกำเนิดของมันคือ ประเทศกายอานา

## อ้างอิง

หมวดหมู่:พืชดอก
Magodendron

***Magodendron*** เป็นสกุลของพืชดอกที่อยู่ในวงศ์ Sapotaceae.

ถิ่นกำเนิดของมันคือ นิวกินี

สปีชีส์ในสกุล ได้แก่:

**[[Magodendron mennyae]]* 
**[[Magodendron venefici]]* 

## อ้างอิง

หมวดหมู่:พืชดอก
Macrococculus

***Macrococculus*** เป็นสกุลของพืชดอกที่อยู่ในวงศ์ Menispermaceae มีเพียงสปีชีส์เดียวคือ ***Macrococculus pomifer***.

ถิ่นกำเนิดของมันคือปาปัวเซีย

## อ้างอิง

หมวดหมู่:พืชดอก
Macrochloa

***Macrochloa*** เป็นสกุลของพืชดอกที่อยู่ในวงศ์ Poaceae.

ถิ่นกำเนิดของมันคือตะวันตกและกลางเมดิเตอร์เรเนียน

สปีชีส์ในสกุล ได้แก่:

**[[Macrochloa antiatlantica]]* 
**[[Macrochloa tenacissima]]* 

## อ้างอิง

หมวดหมู่:พืชดอก
Macarisia

***Macarisia*** เป็นสกุลของพืชดอกที่อยู่ในวงศ์ Rhizophoraceae.

ถิ่นกำเนิดของมันคือ มาดากัสการ์

สปีชีส์ในสกุล ได้แก่:

**[[Macarisia capuronii]]* 
**[[Macarisia ellipticifolia]]* 
**[[Macarisia emarginata]]* 
**[[Macarisia humbertiana]]* 
**[[Macarisia lanceolata]]* 
**[[Macarisia nossibeensis]]* 
**[[Macarisia pyramidata]]* 

## อ้างอิง

หมวดหมู่:พืชดอก
Lysiostyles

***Lysiostyles*** เป็นสกุลของพืชดอกที่อยู่ในวงศ์ Convolvulaceae มีเพียงสปีชีส์เดียวคือ ***Lysiostyles scandens***.

ถิ่นกำเนิดคืออเมริกาเหนือตอนเหนือถึงบราซิลตอนเหนือ

## อ้างอิง

หมวดหมู่:พืชดอก
Lozanella

***Lozanella*** เป็นสกุลของพืชดอกที่อยู่ในวงศ์ Cannabaceae.

ถิ่นกำเนิดของมันคือ เม็กซิโกถึงเวเนซุเอลาและเปรู นอกจากนี้ยังพบในประเทศโบลิเวีย โคลอมเบีย คอสตาริกา เอกวาดอร์ เอลซัลวาดอร์ กัวเตมาลา ฮอนดูรัส และปานามา

สปีชีส์ในสกุล ได้แก่:
**[[Lozanella enantiophylla]]* 
**[[Lozanella permollis]]* 

## อ้างอิง

หมวดหมู่:พืชดอก
Magdalenaea

**Magdalenaea** เป็นสกุลของพืชดอกในวงศ์ **[[Orobanchaceae]]** โดยเป็นสกุลที่มีเพียงชนิดเดียว (monotypic genus) คือ ***Magdalenaea limae***

## ลักษณะทั่วไป
Magdalenaea เป็นพืชดอกในกลุ่มพืชใบเลี้ยงคู่ จัดอยู่ในอันดับ **Lamiales** ซึ่งเป็นกลุ่มเดียวกับพืชกาฝากหลายสกุลในวงศ์ Orobanchaceae รายละเอียดทางสัณฐานวิทยาของสกุลนี้ยังมีการศึกษาค่อนข้างจำกัด เนื่องจากมีการกระจายพันธุ์เฉพาะถิ่น

## การกระจายพันธุ์
พืชในสกุล Magdalenaea มีถิ่นกำเนิดเฉพาะในประเทศบราซิล โดยพบในบริเวณภาคตะวันออกเฉียงใต้ของประเทศ

## อนุกรมวิธาน

* อาณาจักร: พืช (Plantae)
* หมวด: พืชมีท่อลำเลียง (Tracheophyta)
* ชั้น: พืชดอก (Angiosperms)
* ชั้นย่อย: พืชใบเลี้ยงคู่แท้ (Eudicots)
* อันดับ: Lamiales
* วงศ์: Orobanchaceae
* สกุล: *Magdalenaea*
* ชนิด: *Magdalenaea limae*

## อ้างอิง

หมวดหมู่:พืชดอก
Lourtella

***Lourtella*** เป็นสกุลของพืชดอกที่อยู่ในวงศ์ Lythraceae. มีเพียงสปีชีส์เดียวคือ ***Lourtella resinosa*** .

มีถิ่นกำเนิดในเปรูและโบลิเวีย

## อ้างอิง

หมวดหมู่:พืชดอก
หลิว เฮ่าหรัน

**หลิว เฮ่าหรัน** (; เกิด 10 ตุลาคม ค.ศ. 1997) หรือ **เทอร์โบ หลิว** () เป็นนักแสดงชาวจีน 

เขาได้รับจัดอันดับ ''100 ผู้ทรงอิทธิพลในจีน'' โดยนิตยสาร*[[ฟอบส์]]* ให้อยู่อันดับที่ 18 ใน ค.ศ. 2020 อันดับที่ 19 ใน ค.ศ. 2019 อันดับที่ 89 ใน ค.ศ. 2017 

ใน ค.ศ. 2021 หลิวกลายเป็นนักแสดงที่อายุน้อยที่สุดที่ทำรายได้ในบ็อกซ์ออฟฟิศของจีนเกิน 15,000 ล้านเหรินหมินปี้

## วัยเด็ก
หลิวเกิดใน ค.ศ. 1997 ในนครผิงติ่งชาน มณฑลเหอหนาน ก่อนจะย้ายเข้ามาเรียนชั้นมัธยมในสถาบันสมทบของสถาบันสอนเต้นรำปักกิ่ง (en) ที่กรุงปักกิ่งเมื่ออายุได้ 12 ปี ขณะที่เขายังเป็นนักเรียนใน ค.ศ. 2013 เฉิน ซือเฉิงได้เลือกให้เขาแสดงในภาพยนตร์เรื่องแรกของเฉินได้แก่*[[ปักกิ่งเลิฟสตอรี่ (ภาพยนตร์)|ปักกิ่งเลิฟสตอรี่]]* ต่อมาใน ค.ศ. 2015 หลิวเข้าศึกษาต่อที่สถาบันการละครกลางแห่งประเทศจีน (en) หลังจากทำคะแนนได้ดีที่สุดในชั้นเรียนการแสดงระดับมัธยม

## อาชีพการแสดง
บทบาทแรกที่หลิวได้รับได้แก่ภาพยนตร์โรแมนติกเรื่อง*ปักกิ่งเลิฟสตอรี่* และได้รับเสนอชื่อเข้าชิงรางวัลนักแสดงหน้าใหม่ยอดเยี่ยมในงานเทศกาลภาพยนตร์นักศึกษาปักกิ่ง ครั้งที่ 22

ค.ศ. 2015 หลิวแสดงนำในภาพยนตร์ตลก *[[แก๊งม่วนป่วนเยาวราช]]* และได้รับรางวัลหฺวาติ่งอะวอดส์สาขานักแสดงหน้าใหม่ยอดเยี่ยมจากผลงานเรื่องนี้ ในปีเดียวกันหลิวแสดงในซีรีส์ *[[ช่วงเวลาที่ดีของเรา]]*ซึ่งดัดแปลงจากวรรณกรรมเยาวชนภาษาจีนชื่อเดียวกันและออกฉายออนไลน์ทางเว็บไซต์อ้ายฉีอี้ ซีรีส์นี้เป็นผลงานซีรีส์ชุดแรกของหลิว และได้รับเสียงตอบรับที่ดี เขาได้รับรางวัลนักแสดงหน้าใหม่ยอดนิยมในงานเทศกาลอ้ายฉีอี้ออลสตาร์คาร์นิวัลประจำ ค.ศ. 2016

ค.ศ. 2017 หลิวแสดงเป็นนายพลซู่ ยฺวี่ในภาพยนตร์ชาตินิยมอิงประวัติศาสตร์ *[[The Founding of an Army]]* ซึ่งเป็นภาคต่อของ*[[มังกรสร้างชาติ]]* และได้ร่วมแสดงในภาพยนตร์แนวปริศนาอิงประวัติศาสตร์ *[[ตำนานอสูรล่าวิญญาณ]]* ซึ่งกำกับโดยเฉิน ข่ายเกอ นอกจากนี้ในปีเดียวกันเขายังได้รับบทนำในซีรีส์กำลังภายในอิงประวัติศาสตร์เรื่อง *[[มหาบุรุษพลิกแผ่นดิน 2]]* ซึ่งเป็นภาคต่อของ*[[มหาบุรุษพลิกแผ่นดิน]]* ทั้งตัวซีรีส์และหลิวได้รับคำชื่นชมอย่างมาก

หลิวได้รับบทนำในภาคต่อของ*แก๊งม่วนป่วนเยาวราช*ได้แก่ *[[แก๊งม่วนป่วนนิวยอร์ก]]* และได้รับเสนอชื่อเข้ารับรางวัลดอกไม้ร้อยดอก (en) สาขานักแสดงนำชายยอดเยี่ยม ซึ่งเขากลายเป็นนักแสดงชายที่อายุน้อยที่สุดที่ได้รับเสนอชื่อเข้าชิงรางวัลนี้ นิตยสาร*ฟอบส์ไชนา*จัดอันดับให้เขาอยู่ในรายชื่อ 30 Under 30 Asia 2017 ซึ่งจัดอันดับชาวเอเชียผู้มีอายุน้อยกว่า 30 ปีและทรงอิทธิพลมากที่สุด 30 อันดับแรก ใน ค.ศ. 2020 หลิวแสดงนำใน *[[แก๊งม่วนป่วนโตเกียว]]* ซึ่งเป็นภาคสามของภาพยนตร์ชุดนี้

## ผลงานเพลง
### ซิงเกิล

## อ้างอิง

## แหล่งข้อมูลอื่น
* 
* 
* 

หมวดหมู่:นักแสดงภาพยนตร์ชายชาวจีน
หมวดหมู่:นักแสดงชายจากมณฑลเหอหนาน
Lomatogoniopsis

***Lomatogoniopsis*** เป็นสกุลของพืชดอกที่อยู่ในวงศ์ Gentianaceae.

มีถิ่นกำเนิดอยู่ทางทิศตะวันออก หิมาลัย ถึงตะวันตกและตอนกลางตอนใต้ของประเทศจีน

สปีชีส์ในสกุล ได้แก่:

**[[Lomatogoniopsis alpina]]* 
**[[Lomatogoniopsis galeiformis]]* 
**[[Lomatogoniopsis ovatifolia]]* 

## อ้างอิง

หมวดหมู่:พืชดอก
Litogyne

***Litogyne*** เป็นสกุลของพืชดอกที่อยู่ในวงศ์ Asteraceae มีเพียงสปีชีส์เดียวคือ ***Litogyne gariepina***.

ถิ่นกำเนิดคือเขตร้อนและแอฟริกาตอนใต้

## อ้างอิง

หมวดหมู่:พืชดอก
Lopriorea

***Lopriorea*** เป็นสกุลของพืชดอกที่อยู่ในวงศ์ Amaranthaceae. 
มีเพียงสปีชีส์เดียวคือ ***Lopriorea ruspolii***.

มีถิ่นกำเนิดในเอธิโอเปีย โซมาเลีย และเคนยา

## อ้างอิง

หมวดหมู่:พืชดอก
Lophogyne

***Lophogyne*** เป็นสกุลของพืชดอกที่อยู่ในวงศ์ Podostemaceae.

มีถิ่นกำเนิดในทวีปอเมริกาใต้ตอนเหนือถึงบราซิล

สปีชีส์ในสกุล ได้แก่:

**[[Lophogyne aripuanensis]]* 
**[[Lophogyne ceratophylla]]* 
**[[Lophogyne divertens]]* 
**[[Lophogyne fimbriata]]* 
**[[Lophogyne fimbrifolia]]* 
**[[Lophogyne goeldiana]]* 
**[[Lophogyne isoetifolia]]* 
**[[Lophogyne lacunosa]]* 
**[[Lophogyne paraensis]]* 
**[[Lophogyne royenella]]* 
**[[Lophogyne tridactylitifolia]]* 
**[[Lophogyne varians]]* 

## อ้างอิง

หมวดหมู่:พืชดอก
รายพระนามรัชทายาทเนเธอร์แลนด์

นี่คือ **รายพระนามรัชทายาทเนเธอร์แลนด์**

## ดูเพิ่ม

* รายพระนามพระมหากษัตริย์เนเธอร์แลนด์
* เจ้าชายแห่งออเรนจ์

## อ้างอิง

หมวดหมู่:เจ้าชายแห่งออเรนจ์
น
จาง จื่อเฟิง

**จาง จื่อเฟิง** () หรือ**เวนดี จาง** () เป็นนักแสดงหญิงชาวจีน เธอเป็นที่ยอมรับในประเทศจีนว่าเป็นนักแสดงหญิงรุ่นใหม่ที่ดีที่สุดคนหนึ่ง

เธอได้รับรางวัลดอกไม้ร้อยดอก (en) สาขานักแสดงหญิงหน้าใหม่ยอดเยี่ยมจากงานประกาศรางวัลครั้งที่ 31 ใน ค.ศ. 2012 จากผลงานภาพยนตร์เรื่อง *[[มหาภิบัติสิ้นแผ่นดิน]]* (สร้างจากเหตุการณ์แผ่นดินไหวในถังชาน พ.ศ. 2519) ซึ่งเธอเป็นนักแสดงที่อายุน้อยที่สุดที่ได้รับรางวัลนี้ นอกจากนี้ใน ค.ศ. 2017 เธอได้รับรางวัลหฺวาติ่งอะวอดส์นักแสดงประกอบหญิงยอดเยี่ยมจากงานประกาศรางวัลครั้งที่ 22 จากผลงานซีรีส์โทรทัศน์ชุด *A Love for Separation* ซึ่งเธอก็เป็นนักแสดงที่อายุน้อยที่สุดที่ได้รับรางวัลนี้เช่นกัน ในปีถัดมา เธอได้รับเสนอชื่อเข้ารับรางวัลม้าทองคำสาขานักแสดงประกอบหญิงยอดเยี่ยมจากงานประกาศรางวัลครั้งที่ 55 จากผลงานภาพยนตร์เรื่อง ''Love Letter'' ฉบับภาษาจีนของชุนจิ อิวาอิ

ใน ค.ศ. 2019 จางได้รับยกย่องให้เป็นหนึ่งใน "สี่นางเอกยุคหลังปี 95" () โดยสถานีวิทยุโทรทัศน์กลางแห่งประเทศจีนร่วมกับเฉิน เหวินฉี, จาง เสฺว่อิ๋ง และกวัน เสี่ยวถง นอกจากนี้ นิตยสาร*[[ฟอบส์]]*ได้จัดให้เธออยู่ในอันดับที่ 98 ในรายชื่อคนดังชาวจีนที่ทรงอิทธิพลมากที่สุด 100 อันดับแรกใน ค.ศ. 2019 และอันดับที่ 81 ใน ค.ศ. 2020

## อ้างอิง

## ดูเพิ่ม
* 

หมวดหมู่:นักแสดงหญิงจากมณฑลเหอหนาน
หมวดหมู่:นักแสดงภาพยนตร์หญิงชาวจีน
Linodendron

***Linodendron*** เป็นสกุลของพืชดอกที่อยู่ในวงศ์ Thymelaeaceae.

ถิ่นกำเนิดของมันคือ ประเทศคิวบา

สปีชีส์ในสกุล ได้แก่:

**[[Linodendron aronifolium]]* 
**[[Linodendron cubanum]]* 
**[[Linodendron venosum]]* 

## อ้างอิง

หมวดหมู่:พืชดอก
Linnaeosicyos

***Linnaeosicyos*** เป็นสกุลของพืชดอกที่อยู่ในวงศ์ Cucurbitaceae. มีเพียงสปีชีส์เดียวคือ ***Linnaeosicyos amara*** .

ถิ่นกำเนิดของมันคือ สาธารณรัฐโดมินิกัน

## อ้างอิง

หมวดหมู่:พืชดอก
Linderniella

***Linderniella*** เป็นสกุลของพืชดอกที่อยู่ในวงศ์ Linderniaceae.

ถิ่นกำเนิดคือเขตร้อนและแอฟริกาตอนใต้ พบในประเทศแองโกลา เบนิน บูร์กินา บุรุนดี แคเมอรูน สาธารณรัฐแอฟริกากลาง ชาด คองโก เอธิโอเปีย กานา กินี กินี-บิสเซา ไอวอรี่โคสต์ เคนยา ไลบีเรีย มาดากัสการ์ มาลาวี มาลี โมซัมบิก นามิเบีย ไนเจอร์ ไนจีเรีย รวันดา เซเนกัล เซียร์ราลีโอน แอฟริกาใต้ (กับภูมิภาคของรัฐอิสระ ควาซูลู-นาตาล และจังหวัดทางเหนือ) ซูดาน สวาซิแลนด์ แทนซาเนีย โตโก ยูกันดา แซมเบีย ไซเร และซิมบับเว

สปีชีส์ในสกุล ได้แก่:
**[[Linderniella andongensis]]* 
**[[Linderniella bolusii]]* 
**[[Linderniella boutiqueana]]* 
**[[Linderniella brevidens]]* 
**[[Linderniella cerastioides]]* 
**[[Linderniella gracilis]]* 
**[[Linderniella hartlii]]* 
**[[Linderniella horombensis]]* 
**[[Linderniella mbalaensis]]* 
**[[Linderniella nana]]* 
**[[Linderniella pulchella]]* 
**[[Linderniella pusilla]]* 
**[[Linderniella pygmaea]]* 
**[[Linderniella trichotoma]]* 
**[[Linderniella ugandensis]]* 
**[[Linderniella wilmsii]]* 

## อ้างอิง

หมวดหมู่:พืชดอก
Linariopsis

***Linariopsis*** เป็นสกุลของพืชดอกที่อยู่ในวงศ์ Pedaliaceae.

ถิ่นกำเนิดคือแอฟริกาเขตร้อนตะวันตกถึงแองโกลา

สปีชีส์ในสกุล ได้แก่:

**[[Linariopsis chevalieri]]* 
**[[Linariopsis prostrata]]* 

## อ้างอิง

หมวดหมู่:พืชดอก
Limoniopsis

***Limoniopsis*** เป็นสกุลของพืชดอกที่อยู่ในวงศ์ Plumbaginaceae.

ถิ่นกำเนิดคือตุรกีถึง คอเคซัส

สปีชีส์ในสกุล ได้แก่:

**[[Limoniopsis davisii]]* 
**[[Limoniopsis owerinii]]* 

## อ้างอิง

หมวดหมู่:พืชดอก
Liberatia

***Liberatia*** เป็นสกุลของพืชดอกที่อยู่ในวงศ์ Acanthaceae.

มีถิ่นกำเนิดในโบลิเวียและบราซิล

สปีชีส์ในสกุล ได้แก่:
**[[Liberatia boliviana]]* 
**[[Liberatia diandra]]* 

## อ้างอิง

หมวดหมู่:พืชดอก
Limahlania

***Limahlania*** เป็นสกุลของพืชดอกที่อยู่ในวงศ์ Gentianaceae มีเพียงสปีชีส์เดียวคือ ***Limahlania crenulata***.

มีถิ่นกำเนิดอยู่ทางใต้ อินโดจีน ถึงตะวันตก มาเลเซีย

## อ้างอิง

หมวดหมู่:พืชดอก
Letestuella

***Letestuella*** เป็นสกุลของพืชดอกที่อยู่ในวงศ์ Podostemaceae. มีเพียงสปีชีส์เดียวคือ ***Letestuella tisserantii*** 

ถิ่นกำเนิดคือแอฟริกาเขตร้อนตะวันตกถึงนามิเบีย นอกจากนี้ยังพบในประเทศแองโกลา เบนิน แคเมอรูน สาธารณรัฐแอฟริกากลาง ไอวอรี่โคสต์ มาลี ไนเจอร์ และโตโก

## อ้างอิง

หมวดหมู่:พืชดอก
Letestudoxa

***Letestudoxa*** เป็นสกุลของพืชดอกที่อยู่ในวงศ์ Annonaceae.

มีถิ่นกำเนิดอยู่ทางตะวันตกของแอฟริกากลางเขตร้อน พบใน Cabinda (ภูมิภาคใน แองโกลา), แคเมอรูน, คองโก และกาบอง

สปีชีส์ในสกุล ได้แก่:
**[[Letestudoxa bella]]* 
**[[Letestudoxa glabrifolia]]* 
**[[Letestudoxa lanuginosa]]* 

## อ้างอิง

หมวดหมู่:พืชดอก
Leretia

***Leretia*** เป็นสกุลของพืชดอกที่อยู่ในวงศ์ Icacinaceae. มีเพียงสปีชีส์เดียวคือ ***Leretia cordata*** 

ถิ่นกำเนิดของมันคือคอสตาริกาไปทางตอนใต้ของอเมริกาเขตร้อน นอกจากนี้ยังพบในประเทศโบลิเวีย บราซิล โคลอมเบีย คอสตาริกา เอกวาดอร์ เฟรนช์เกียนา กายอานา ปานามา เปรู ซูรินาม และเวเนซุเอลา

## อ้างอิง

{{Taxonbar|from1=Q18340101|from2=Q18078206}

หมวดหมู่:พืชดอก
Leptoterantha

***Leptoterantha*** เป็นสกุลของพืชดอกที่อยู่ในวงศ์ Menispermaceae มีเพียงสปีชีส์เดียวคือ ***Leptoterantha mayumbensis***.

ถิ่นกำเนิดคือ แอฟริกากลางเขตร้อนตะวันตก

## อ้างอิง

หมวดหมู่:พืชดอก
Leptopyrum

***Leptopyrum*** เป็นสกุลของพืชดอกที่อยู่ในวงศ์ Ranunculaceae มีเพียงสปีชีส์เดียวคือ ***Leptopyrum fumarioides***.

ถิ่นกำเนิดของมันคือ เอเชียเขตอบอุ่น

## อ้างอิง

หมวดหมู่:พืชดอก
Leptohyptis

***Leptohyptis*** เป็นสกุลของพืชดอกที่อยู่ในวงศ์ Lamiaceae.

ถิ่นกำเนิดของมันคือ บราซิลตะวันออก

สปีชีส์ในสกุล ได้แก่:

**[[Leptohyptis calida]]* 
**[[Leptohyptis leptostachys]]* 
**[[Leptohyptis macrostachys]]* 
**[[Leptohyptis pinheiroi]]* 
**[[Leptohyptis siphonantha]]* 

## อ้างอิง

หมวดหมู่:พืชดอก
Leptobalanus

***Leptobalanus*** เป็นสกุลของพืชดอกที่อยู่ในวงศ์ Chrysobalanaceae.

มีถิ่นกำเนิดอยู่ที่เม็กซิโก ไปจนถึงอเมริกาเขตร้อนตอนใต้ และตรินิแดด

สปีชีส์ในสกุล ได้แก่:

**[[Leptobalanus albiflorus]]* 
**[[Leptobalanus apetalus]]* 
**[[Leptobalanus bullatus]]* 
**[[Leptobalanus calvescens]]* 
**[[Leptobalanus cardiophyllus]]* 
**[[Leptobalanus cuatrecasasii]]* 
**[[Leptobalanus cuspidatus]]* 
**[[Leptobalanus diegogomezii]]* 
**[[Leptobalanus emarginatus]]* 
**[[Leptobalanus foveolatus]]* 
**[[Leptobalanus fuchsii]]* 
**[[Leptobalanus gardneri]]* 
**[[Leptobalanus granvillei]]* 
**[[Leptobalanus humilis]]* 
**[[Leptobalanus jefensis]]* 
**[[Leptobalanus joseramosii]]* 
**[[Leptobalanus latus]]* 
**[[Leptobalanus longistylus]]* 
**[[Leptobalanus maguirei]]* 
**[[Leptobalanus mexicanus]]* 
**[[Leptobalanus morii]]* 
**[[Leptobalanus octandrus]]* 
**[[Leptobalanus parvifolius]]* 
**[[Leptobalanus persaudii]]* 
**[[Leptobalanus sclerophyllus]]* 
**[[Leptobalanus sparsipilis]]* 
**[[Leptobalanus sprucei]]* 
**[[Leptobalanus stevensii]]* 
**[[Leptobalanus turbinatus]]* 
**[[Leptobalanus undulatus]]* 
**[[Leptobalanus wurdackii]]* 

## อ้างอิง

หมวดหมู่:พืชดอก
เหล่าไอซ์ฮอกกี้สาวหัวใจฟรุ้งฟริ้ง

***เหล่าไอซ์ฮอกกี้สาวหัวใจฟรุ้งฟริ้ง*** () เป็นโครงการสื่อผสมที่ผลิตโดย CyberAgent และ DMM Games โดยจะเล่าเกี่ยวกับกลุ่มเด็กผู้หญิงที่เล่นฮอกกี้น้ำแข็ง ซีรีส์อนิเมะทางโทรทัศน์ผลิตโดย CAAnimation และสตูดิโอซี2ซี ออกอากาศตั้งแต่เดือนตุลาคมถึงเดือนธันวาคม พ.ศ. 2564 และเกมมือถือถูกพัฒนาโดย EXNOA ซึ่งวางจำหน่ายในเดือนมีนาคม พ.ศ. 2565

## สื่อ
### อนิเมะโทรทัศน์
ในเดือนธันวาคม พ.ศ. 2563 มีการประกาศซีรีส์อนิเมะโทรทัศน์ที่ผลิตโดย CAAnimation และแอนิเมชันโดยสตูดิโอซี2ซี ซีรีส์นี้กำกับโดย Takebumi Anzai โดยที่ Touko Machida รับผิดชอบการแต่งเพลง Kii Tanaka ออกแบบตัวละครตามการออกแบบดั้งเดิมของ Craft Egg, Takashi Murakami และ Hiroshi Takita ทำหน้าที่เป็นโปรดิวเซอร์ และ MONACA และ Yōhei Kisara เป็นผู้แต่งเพลงของซีรีส์ Funimation ได้รับสิทธิ์ฉายซีรีส์อนิเมะนี้นอกเอเชีย ส่วนเมเดียลิงก์ได้รับสิทธิ์ฉายซีรีส์อนิเมะนี้ในเอเชียตะวันออกเฉียงใต้ เอเชียใต้ ไมโครนีเซีย และโพลินีเซีย โดยออกอากาศตั้งแต่วันที่ 6 ตุลาคม ถึงวันที่ 22 ธันวาคม พ.ศ. 2564 ทางช่อง Tokyo MX และเครือข่ายอื่น ๆ ตัวละครหลักทั้ง 7 คน ภายใต้ชื่อ "สมายล์ปริ้นเซส" ได้ร้องเพลงเปิดของซีรีส์ชื่อ "Fire Fight!" ขณะที่เมย์นร้องเพลงปิดของซีรีส์ชื่อ "Orange"
### วิดีโอเกม
เกมแอปพลิเคชันสมาร์ทโฟนชื่อ *ปูราโอเร่! สมายล์ปริ้นเซส* () พัฒนาโดย EXNOA วางจำหน่ายในวันที่ 15 มีนาคม พ.ศ. 2565 สำหรับบนแอนดรอยด์, ไอโอเอส และ คอมพิวเตอร์ส่วนบุคคล ผ่านแพลตฟอร์ม DMM Game Player
## อ้างอิง

## แหล่งข้อมูลอื่น
* Official website 
* 

หมวดหมู่:ซี2ซี (สตูดิโอ)
หมวดหมู่:อนิเมะที่ออกฉายในปี พ.ศ. 2564
หมวดหมู่:อนิเมะและมังงะเกี่ยวกับกีฬา
หมวดหมู่:วิดีโอเกมฮอกกี้น้ำแข็ง
หมวดหมู่:เมเดียลิงก์
หมวดหมู่:อนิเมะและมังงะเกี่ยวกับฮอกกี้น้ำแข็ง

หมวดหมู่:รายการโทรทัศน์ของโตเกียวเอ็มเอ็กซ์
เขตผู้ว่าราชการของประเทศจอร์แดน

ประเทศจอร์แดนแบ่งการปกครองออกเป็น 12 **[[เขตผู้ว่าราชการ]]** หรือในภาษาอาหรับว่า *มุฮาฟะเซาะฮ์* (, เอกพจน์) หรือ *มุฮาฟะซอต* (, พหูพจน์) ซึ่งแบ่งย่อยลงไปอีกเป็นอำเภอหรือ*ลิวาอ์* ()

## การจัดตั้งเขตผู้ว่าราชการใหม่ใน ค.ศ. 1994
ใน ค.ศ. 1994 ได้มีการจัดตั้งเขตผู้ว่าราชการขึ้นใหม่จำนวนสี่เขตโดยแยกจากเขตผู้ว่าราชการที่มีมาแต่เดิม ได้แก่
* **[[เขตผู้ว่าราชการญะร็อช]]**และ**[[เขตผู้ว่าราชการอัจญ์ลูน]]**แยกออกจากเขตผู้ว่าราชการอิรบิด
* **[[เขตผู้ว่าราชการมาดะบา]]**แยกออกจากเขตผู้ว่าราชการอัมมาน
* **[[เขตผู้ว่าราชการแอคะบา]]**แยกออกจากเขตผู้ว่าราชการมะอาน

## เขตผู้ว่าราชการ 12 เขต
400px|thumb|แผนที่แสดงเขตผู้ว่าราชการทั้ง 12 เขตในประเทศจอร์แดน

## หมายเหตุ

## อ้างอิง

หมวดหมู่:หน่วยการบริหารของประเทศจอร์แดน
*
ปลายเอ็น

[thumb|350px|
รูป tetrapeptide (คือ[เพปไทด์ที่มีกรดอะมิโนต่อกัน 4 ตัวเช่น Val-Gly-Ser-Ala) 
**(เขียว)** แสดงกรดอะมิโน α ข้างปลายเอ็น (ได้แก่ L-valine) 
**(น้ำเงิน)** แสดงกรดอะมิโน α ข้างปลายซี (ได้แก่ L-alanine)
tetrapeptide นี้สามารถเข้ารหัสโดยลำดับ 5'-GUUGGUAGUGCU-3']]
**ปลายเอ็น** ( มีคุณศัพท์ว่า *N-terminal* มีไวพจน์ว่า *amino-terminus*, *NH<sub>2</sub>-terminus*, *N-terminal end* หรือ *amine-terminus*) เป็นจุดเริ่มของโปรตีนหรือพอลิเพปไทด์ ชื่อนี้ระบุหมายเอากลุ่มเอมีนอิสระ (-NH2) ซึ่งอยู่ปลายสุดข้างหนึ่งของโปรตีน/โพลีเพปไทด์
เพราะว่าภายในเพปไทด์หนึ่ง ๆ กลุ่มเอมีนจะเชื่อมเป็นพันธะกับกลุ่มของกรดอะมิโนอีกตัวหนึ่งโดยต่อกันเป็นลูกโซ่ จึงเหลือกลุ่มกรดคาร์บอกซิลิกซึ่งยังเป็นอิสระที่ข้างหนึ่งของเพปไทด์อันเรียกว่า และเหลือกลุ่มเอมีนอีกข้างหนึ่งซึ่งเรียกว่าปลายเอ็น

ลำดับเพปไทด์ปกติจะเขียนจากซ้ายไปขวาจากด้านปลายเอ็นไปหาปลายซี
ซึ่งเป็นลำดับเดียวกับการแปลรหัสที่เกิดขึ้นจริง ๆ คือ เมื่อเซลล์แปลรหัสโปรตีนจากเอ็มอาร์เอ็นเอ ก็จะแปลไปจากด้านปลายเอ็นสู่ปลายซีโดยจะเพิ่มกรดอะมิโนตัวใหม่เข้าทางด้านกลุ่มกรดคาร์บอกซิลิกที่ยังเป็นอิสระ

## ดูเพิ่ม
* ปลายซี

## เชิงอรรถและอ้างอิง

หมวดหมู่:การดัดแปลงโมเลกุลหลังการแปลรหัส
หมวดหมู่:โครงสร้างโปรตีน
ปลายซี

[thumb|350px|
รูป tetrapeptide (คือ[เพปไทด์ที่มีกรดอะมิโนต่อกัน 4 ตัวเช่น Val-Gly-Ser-Ala) 
**(เขียว)** แสดงกรดอะมิโน α ข้างปลายเอ็น (ได้แก่ L-valine) 
**(น้ำเงิน)** แสดงกรดอะมิโน α ข้างปลายซี (ได้แก่ L-alanine)
tetrapeptide นี้สามารถเข้ารหัสโดยลำดับ 5'-GUUGGUAGUGCU-3']]
**ปลายซี** ( มีคุณศัพท์ว่า *C-terminal* มีไวพจน์ว่า *carboxyl-terminus*, *carboxy-terminus*, *C-terminal tail*, *C-terminal end* หรือ *COOH-terminus*) เป็นจุดจบของลูกโซ่กรดอะมิโน (เช่น โปรตีนหรือ) ซึ่งเป็นกลุ่ม (-COOH)
เพราะว่าภายในเพปไทด์หนึ่ง ๆ กลุ่มเอมีนจะเชื่อมเป็นพันธะกับกลุ่มกรดคาร์บอกซิลิกของกรดอะมิโนอีกตัวหนึ่งโดยต่อกันเป็นลูกโซ่ จึงเหลือกลุ่มเอมีนซึ่งยังเป็นอิสระที่ข้างหนึ่งของซึ่งเรียกว่าปลายเอ็นและเหลือกลุ่มกรดอีกข้างหนึ่งอันเรียกว่าปลายซี

ลำดับเพปไทด์ปกติจะเขียนจากซ้ายไปขวาจากด้านปลายเอ็นไปหาปลายซี
ซึ่งเป็นลำดับเดียวกับการแปลรหัสที่เกิดขึ้นจริง ๆ คือ เมื่อเซลล์แปลรหัสโปรตีนจากเอ็มอาร์เอ็นเอ ก็จะแปลไปจากด้านปลายเอ็นสู่ปลายซีโดยจะเพิ่มกรดอะมิโนตัวใหม่เข้าทางด้านกลุ่มกรดคาร์บอกซิลิกที่ยังเป็นอิสระ

## ดูเพิ่ม
* ปลายเอ็น

## เชิงอรรถและอ้างอิง

หมวดหมู่:การดัดแปลงโมเลกุลหลังการแปลรหัส
หมวดหมู่:โครงสร้างโปรตีน
จาฬี

**จาฬี** (*jālī*, แปลว่า "ตาข่าย") เป็นคำเรียกบานหน้าต่างลายแลททิซ โดยทั่วไปตกแต่งด้วยลวดลายที่ใช้อักษรวิจิตร, เรขาคณิต หรือลายจากฑรามชาติ ลักษณะการตกแต่งทางสถาปัตยกรรมนี้พบได้ทั่วไปในสถาปัตยกรรมอินโด-อิสลาม และสถาปัตยกรรมอิสลาม แสงและอากาศสามารถผ่าน *จาฬี* ได้ ในขณะเดียวกันก็เป็นการลดแสดงอาทิตย์และฝนที่ผ่านทะลุบานหน้าต่างเข้ามา นอกจากนี้ เมื่ออากาศไหลผ่านรูของจาฬี ความเร็วของอากาศจะสูงขึ้น ซึ่งช่วยให้เกิดการแพร่ที่มากขึ้น

จาฬีสามารถพบได้ทั่วไปในพื้นที่ร้อนชื้นอย่างรัฐเกรละและภูมิภาคกงกัณ ไปจนถึงพื้นที่เขตที่แห้งแล้งอย่างรัฐคุชราตและราชสถาน

ภายหลังการเข้ามาของกระจกใสในปลายคริสต์ศตวรรษที่ 19 การก่อสร้างอาคารในอินเดียเริ่มนำกระจกใสมาทดแทนจาฬี ความนิยมในการใช้จาฬียิ่งลดลงโดยเฉพาะจากความกังวลเรื่องความปลอดภัยและความเป็นส่วนตัว

งานจาฬีหินอย่างง่ายสามารถพบได้เก่าแก่ถึงสมัยคุปตะ เช่นในมนเทียรนจนา และปัฏฏทกัลซึ่งสร้างขึ้นหลังคุปตะ ตำราภาษาสันสกฤตเกี่ยวกับสถาปัตยกรรมในชื่อ "ศิลปะ" (ราว ค.ศ. 650), "สามรังคณ-สูตราธร" (Samarangana-Sutradhara) โดยกษัตริย์โภช (ค.ศ. 1018-1054), "กาศยปาศิลปา" (Kāśyapā-Śilpā; 1300) และ "ศิลปารัตนัม" (Śilpā-Ratnam; ราวศตวรรษที่ 16) ล้วนมีการกล่าวถึงจาฬีทั้งสิ้น 

## รูปภาพ

File:Window at Alai Darwaza, Qutb complex.jpg|ที่อาลาอีดัรวัซ ในหมู่โบราณสถานกุตุบ
File:Sidi Saiyyad Ni Jaali.jpg|ที่มัสยิดซีดี ไซยยิด ในอะห์มดาบาด
File:Taj Inside 1.jpg|ในทัชมาฮาล
File:Bibi-Ka-Maqbara- net.jpg|ที่บีบีกามักบะรา เอารังคาบาด
File:Doors Champaner-Pavagadh.jpg|ที่จัมปาเนร์
File:Mohammad Gaus Tomb Gwalior - panoramio.jpg|ที่สุสานมุฮัมมัด กาวส์ ในควาลิยัร
File:P 306--Winter India.jpg|บนบ้านเรือนสมัยศตวรรษที่ 19 ในควาลิยัร


## อ้างอิง

### บรรณานุกรม
* Lerner, Martin (ed), The Flame and the Lotus: Indian and Southeast Asian Art from the Kronos Collections, an exhibition catalog from The Metropolitan Museum of Art (fully available online as PDF), which contains material on Jali (no. 60), google books
* Pandya, Yatin, [Yatin Pandya on 'jaali' as a traditional element, [Daily News and Analysis], 16 October 2011, access-date=18 January 2016]
อัชชูร์

**อัชชูร์** (ปรากฏทับศัพท์เป็น Ashur, Ashshur, Ašur, Aššur; จากซูเมเรีย:  AN.ŠAR2, Assyrian cuneiform:  ) เป็นเทพเจ้าเซมิทิกตะวันออกและเทพเจ้าหลักในคติเทววิทยาอัสซีเรียของศาสนาเมโสโปเตเมีย ปรากฏหลักฐานการบูชามากในเมโสโปเตเมียตอนบน, ซีเรียตะวันออกเฉียงเหนือ และเอเชียไมเนอร์ตะวันออกเฉียงใต้ มักปรากฏเกี่ยวข้องกับสัญลักษณ์แทนดวงอาทิตย์ อัชชูร์เขียนออกมาแทนในรูปของดวงอาทิตย์ติดปีกซึ่งปรากฏทั่วไปในอักษรภาพของอัสซีเรีย

อัชชูร์เป็นเทพเจ้าของนครอัสซูร์ซึ่งมีอายุมากกว่า 3000 ปีก่อนคริสต์กาล อดีตราชธานีของอาณาจักรอัสซีเรียเดิม ต่อมาเป็นที่ยอมรับกันว่าเทพอัชชูร์คือเทพเทียบเท่ากับเอนลิล เทพเจ้าใหญ่สุดของนิพพูร์

ในภาพนูนต่ำ "ชีวพฤกษ์" ของอัสซีเรียสามารถพบเทพอัชชูร์ ส่วนใหญ่ปรากฏอยู่บนยอดของต้นพฤกษ์ ดังเช่นที่พบในท้องพระโรงของอัชชูรนาซีร์ปาลที่สอง ในกาลาห์

## อ้างอิง
ครูว์ดีเต

**ครูว์ดีเต** (; ) คืออาหารเรียกน้ำย่อยแบบฝรั่งเศสที่ประกอบด้วยผักสดทั้งชิ้นหรือหั่นเพื่อให้หยิบกินง่าย ตัวอย่างของครูว์ดีเต ได้แก่ ขึ้นฉ่ายฝรั่งหั่นแท่ง แคร์รอตหั่นแท่ง แตงกวาหั่นแท่ง พริกหวานหั่นเส้น บรอกโคลี กะหล่ำดอก ยี่หร่าฝรั่ง ข้าวโพดอ่อน และหน่อไม้ฝรั่ง

ครูว์ดีเตโดยทั่วไปจะเสิร์ฟกับวีแนแกร็ต (น้ำมันมะกอกผสมน้ำส้มสายชูหมักไวน์) หรือเครื่องจิ้มอื่น ๆ นอกจากนี้ยังอาจเสิร์ฟกับขนมปังพีตา มักพบในอาหารกลางวันของโรงเรียน

## อ้างอิง

หมวดหมู่:อาหารเรียกน้ำย่อย
หมวดหมู่:อาหารดิบ
หมวดหมู่:อาหารจากผัก
หมวดหมู่:อาหารฝรั่งเศส
อาหารเรียกน้ำย่อย

**อาหารเรียกน้ำย่อย** (; , ) คืออาหารจานเล็กหรืออาหารกินเล่นที่เสิร์ฟก่อนมื้ออาหารหลักมื้อหนึ่ง ๆ ในตำรับอาหารยุโรป อาหารเรียกน้ำย่อยบางชนิดเสิร์ฟแบบเย็น ในขณะที่บางชนิดเสิร์ฟแบบร้อน อาหารเรียกน้ำย่อยอาจเสิร์ฟที่โต๊ะอาหารค่ำโดยเป็นส่วนหนึ่งของมื้ออาหารนั้น หรืออาจเสิร์ฟก่อนเข้านั่งโต๊ะเช่นที่งานเลี้ยงรับรองหรืองานเลี้ยงค็อกเทลเป็นต้น ในอดีตยังนิยมเสิร์ฟคั่นระหว่างอาหารจานหลักอีกด้วย

โดยทั่วไปแล้ว อาหารเรียกน้ำย่อยจะเสิร์ฟมาในจานที่มีขนาดเล็กกว่าอาหารจานหลัก และบางครั้งก็ได้รับการออกแบบเพื่อให้ใช้มือหยิบกินได้ง่าย

## ดูเพิ่ม
* อ็องเทร
* อาหารจานหลัก

## อ้างอิง


หมวดหมู่:คำศัพท์เกี่ยวกับอาหารและเครื่องดื่ม
การเสียชีวิตหมู่ในบุรารี

**การเสียชีวิตหมู่ในบุรารี** (; ) หมายถึงการเสียชีวิตของสมาชิกจำนวนสิบเอ็ดคนของตระกูลจุณฑาวัต () ในย่านบุรารี เดลี ประเทศอินเดีย เมื่อปี 2018 ผู้เสียชีวิตสิบรายพบศพในสภาพถูกแขวนคอในขณะที่สมาชิกสูงวัยที่สุดของครอบครัวพบศพถูกบีบคอเสียชีวิต มีผู้พบศพในวันที่ 1 กรกฎาคม 2018 เช้าตรู่หลังทั้งหมดเสียชีวิต ตำรวจอินเดียสรุปผลว่าการเสียชีวิตนี้เกิดจากการฆ่าตัวตายหมู่ อันเกิดจากภาวะหลอนหมู่

บ้านสูงสองชั้นในย่านสันตนครเป็นที่อยู่อาศัยของครอบครัวจุณฑาวัตมานานกว่ายี่สิบปี หลังย้ายถิ่นฐานมาจากบ้านเกิดที่โฏหานา รัฐหรยาณา ครอบครัวนี้เป็นเจ้าของธุรกิจร้านของชำและธุรกิจไม้อัดในพื้นที่ โดยสมาชิก 11 คนมีอายุแก่สุดอยู่ที่ 80 ปี และเด็กสุด 15 ปี ในปี 2007 หนึ่งในสมาชิกของครอบครัว ลลิต จุณฑาวัต (Lalit Chundawat) สูญเสียโภปาล สิงห์ (Bhopal Singh) ผู้เป็นบิดา ไปด้วยการตายตามธรรมชาติ นับจากนั้นลลิตกลายมาเป็นคนที่เก็บตัวไม่สุงสิงกับใคร และในวันหนึ่งเขาเคยอ้างว่าวิญญาณของโภปาล สิงห์มาเข้าสิง และแนะนำไปสู่การใช้ชีวิตที่ดีกว่า นับจากนั้นมาเขาก็เริ่มบันทึกไดอารีเกี่ยวกับ "คำแนะนำ" เหล่านั้น หลังเกิดการฆ่าตัวตายหมู่ ตำรวจพบไดอารีจำนวนสิบเอ็ดฉบับของเขาเป็นหลักฐาน

## อ้างอิง

หมวดหมู่:ประเทศอินเดียในปี พ.ศ. 2561
หมวดหมู่:เดลี
หมวดหมู่:การฆ่าตัวตายในประเทศอินเดีย
หมวดหมู่:การฆ่าตัวตายหมู่
ปูราตีร์ตาเอิมปุล

**ปูราตีร์ตาเอิมปุล** () เป็นโบสถ์พราหมณ์แบบบาหลี (ปูรา) และบ่อน้ำศักดิ์สิทธิ์ใกล้กับเมืองตัมปักซีริง บาหลี ประเทศอินโดนีเซีย โครงสร้างหลักของปูราคือ *เปอตีร์ตาอัน* (*petirtaan*) หรือบ่อน้ำขนาดใหญ่ เป็นที่รู้จักจากน้ำมนต์จากน้ำพุร้อน ซึ่งชาวฮินดูบาหลีเดินทางมาเพื่อประกอบพิธีชำระล้าง โดยเชื่อกันว่าน้ำจากบ่อยี้เป็นน้ำศักดิ์สิทธิ์หรือ "อมฤต" คำว่า *Tirta Empul* เป็นภาษาบาหลี แปลว่า "บ่อน้ำพุศักดิ์สิทธิ์" โดยคำว่า *Tirta* มีรากมาจากคำในภาษาสันสกฤตว่า *ตีรถะ* ซึ่งหมายถึงสิ่งที่ศักดิ์สิทธิ์หรือได้รับการเคารพมาก

ปูราสร้างขึ้นในราว ค.ศ. 962 ล้อมรอบบ่อน้ำพุธรรมชาติ ในสมัยจักรวรรดิวาร์มาเดวา (คริสต์ศตวรรษที่ 10–14) ชื่อ "ตีร์ตาเอิมปุล" มาจากชื่อเรียกของบ่อน้ำธรรมชาติ ซึ่งเป็นต้นน้ำของแม่น้ำปาเกอรีซัน ปูราแบ่งออกเป็นสามส่วน ได้แก่ จาบาปูรา (Jaba Pura; ลานด้านหน้า), จาบาเตองะฮ์ (Jaba Tengah; ลานตรงกลาง) และจาบาเจอโรอัน (Jaba Jeroan; ลานด้านในสุด) จาบาเตงงาฮ์ประกอบด้วยบ่อน้ำ 2 บ่อ และฝักบัว 30 ฝัก

ปูรานี้สร้างขึ้นถวายบูชาแด่พระวิษณุเป็นองค์หลัก 
บนเขาใกล้กันกับปูรามีวิลลาสมัยใหม่ที่สร้างขึ้นเพื่อเป็นที่พำนักของซูการ์โนซึ่งเดินทางมาที่นี่เมื่อปี 1954 ปัจจุบันวิลลายังคงใช้เป็นครั้งคราวเพื่อรับแขกคนสำคัญ

โคโคนัตส์บาหลีรายงานในปี 2017 ระบุว่าเจ้าหน้าที่ภาครัฐได้เข้ามาตรวจสอบคุณภาพน้ำที่ตีร์ตาเอิมปุล พบว่าน้ำมีความเสี่ยงต่อสุขภาพ รวมถึงพบเชื้อ *[[E. coli]]* ในแหล่งน้ำ

## อ้างอิง

ตีร์ตาเอิมปุล
เอซคอมแบต 7: สกายส์อันโนน

***เอซคอมแบต 7: สกายส์อันโนน*** ( ) เป็นวิดีโอเกมแนวจำลองการขับเครื่องบินรบสไตล์อาร์เคด ที่พัฒนาและจัดจำหน่ายโดยบันไดนัมโกะเอนเตอร์เทนเมนต์ วางจำหน่ายสำหรับเพลย์สเตชัน 4 และ เอกซ์บอกซ์วัน ในเดือนมกราคม 2019 และสำหรับไมโครซอฟท์ วินโดวส์ในเดือนถัดมา ตัวเกมยังรองรับรูปแบบการเล่นแบบความเป็นจริงเสมือน โดยนำเสนอชุดภารกิจที่พัฒนาขึ้นสำหรับชุดอุปการณ์เพลย์สเตชัน วีอาร์ รวมถึงชุดเนื้อหาที่ดาวน์โหลดได้หลายชุดซึ่งมีภารกิจใหม่

## การพัฒนาและวางจำหน่าย
แม้เกม *[[เอซคอมแบตอินฟินิตี]]* บนเพลย์สเตชัน 3 จะได้คำวิจารณ์ที่ดูไม่สดใส แต่ตัวเกมก็ได้รับความนิยมอย่างน่าประหลาดใจสำหรับแฟน ๆ รุ่นเก๋า ความสนใจในเชิงพาณิชย์ในซีรีส์โดยบันไดนัมโกะได้ถูกเริ่มใหม่และกระตุ้นให้ทีมพัฒนาภายใน Project Aces พัฒนาภาคต่อที่แท้จริงเป็นครั้งแรกนับตั้งแต่เกม *[[เอซคอมแบต 6: ไฟร์ออฟลิเบอเรชัน]]* บนเครื่องเอกซ์บอกซ์ 360 โดยที่เดิมทีตัวเกมจะวางจำหน่ายในปี 2017 *เอซคอมแบต 7: สกายส์อันโนน* วางจำหน่ายสำหรับเพลย์สเตชัน 4 และ เอกซ์บอกซ์วัน ในวันที่ 18 มกราคม 2019 และสำหรับไมโครซอฟท์ วินโดวส์ในวันที่ 1 กุมภาพันธ์ ตัวเกมยังมีภารกิจพิเศษในรูปแบบความเป็นจริงเสมือน ซึ่งมีให้เฉพาะเพลย์สเตชัน วีอาร์  มีข่าวลือว่าโหมดผู้เล่นหลายคนในพื้นที่ที่มีผู้เล่นสองคนถูกรวมอยู่ด้วย แต่ไม่ได้อยู่ในเกมสุดท้าย *เอซคอมแบต 7: สกายส์อันโนน* เป็นเกมแรกในซีรีส์ที่ใช้อันเรียลเอนจิน 4 ในการพัฒนา โดยสำหรับผู้ที่สั่งซื้อล่วงหน้าสำหรับเกมนี้จะยังได้สำเนาดิจิทัลของเกม *[[เอซคอมแบต 5: ดิอันซังวอร์]]* สำหรับเพลย์สเตชัน 4 และเกม *เอซคอมแบต 6: ไฟร์ออฟลิเบอเรชัน* สำหรับเอกซ์บอกซ์วัน ตัวเกมยังมีเนื้อหาที่ดาวน์โหลดได้ภายหลังการวางจำหน่ายซึ่งเพิ่มเครื่องบินและภารกิจใหม่ ๆ

## ผลตอบรับ

*เอซคอมแบต 7: สกายส์อันโนน* ได้รับ "บทวิจารณ์ที่เป็นที่ชื่นชอบโดยทั่วไป" จากเว็บไซต์การรวบรวมบทวิจารณ์เมทาคริติก

ในญี่ปุ่น ตัวเกมขายได้ 202,379 ชุดสำหรับเพลย์สเตชัน 4 ในช่วงสัปดาห์แรก และขายได้ 286,570 ชุดในเดือนมีนาคม 2019 ในเอเชียตะวันออกเฉียงใต้ ตัวเกมทำยอดขายได้มากกว่า 500,000 ชุดภายในหนึ่งเดือน ในสหราชอาณาจักร ตัวเกมมียอดขายเปิดตัวสูงสุดในซีรีส์ ขึ้นอันดับสองโดยรวม ภายในเดือนกรกฎาคม 2020 *เอซคอมแบต 7: สกายส์อันโนน* มียอดขายมากกว่าสองล้านชุดนับเป็นก้าวสำคัญในเชิงพาณิชย์ที่สำคัญสำหรับแฟรนไชส์นับตั้งแต่เกม *[[เอซคอมแบต 04: แช็ตเตอร์ดสกายส์]]* ในปี 2002 ในเดือนมกราคม 2021 ตัวเกมทำยอดขายมากกว่า 2.5 ล้านชุดทั่วโลก แซงหน้า *เอซคอมแบต 04: แช็ตเตอร์ดสกายส์* ทำให้กลายเป็นเกมที่ขายดีที่สุดของแฟรนไชส์ และในเดือนสิงหาคม 2021 *เอซคอมแบต 7: สกายส์อันโนน* ทำยอดขายรวมมากกว่า 3 ล้านชุด
### รางวัลที่ได้รับ

## อ้างอิง

## แหล่งข้อมูลอื่น
* Official website via Internet Archive
* 
หมวดหมู่:เกมของบันไดนัมโค
หมวดหมู่:วิดีโอเกมที่ออกวางจำหน่ายในปี พ.ศ. 2562
หมวดหมู่:เกมสำหรับวินโดวส์
หมวดหมู่:เกมสำหรับเอกซ์บอกซ์วัน
หมวดหมู่:เกมสำหรับเพลย์สเตชัน 4
หมวดหมู่:เอซคอมแบต
หมวดหมู่:วิดีโอเกมจำลองการขับเครื่องบินรบ
อ็องเทร

**อ็องเทร** () ในการบริการอาหารโดยใช้บริกรในฝรั่งเศสสมัยใหม่และในโลกที่ใช้ภาษาอังกฤษ (ยกเว้นสหรัฐและบางส่วนของแคนาดา) หมายถึงอาหารที่เสิร์ฟก่อนอาหารจานหลัก นอกเหนือจากภูมิภาคดังกล่าวในอเมริกาเหนือแล้ว ศัพท์นี้โดยทั่วไปมีความหมายเหมือนกันกับศัพท์ *[[อาหารเรียกน้ำย่อย]]* อ็องเทรอาจเป็นอาหารจานแรกที่เสิร์ฟในมื้อหนึ่ง ๆ หรืออาจเสิร์ฟหลังซุปหรืออาหารจานเล็กอื่น ๆ ก็ได้ ส่วนในสหรัฐและบางส่วนของแคนาดา ศัพท์ *อ็องเทร* หมายถึงอาหารจานหลักหรืออาหารที่มีอยู่จานเดียวในมื้อนั้น

## ดูเพิ่ม
* อาหารเรียกน้ำย่อย
* อาหารจานหลัก

## อ้างอิง

หมวดหมู่:คำศัพท์เกี่ยวกับอาหารและเครื่องดื่ม
หมวดหมู่:คำและวลีภาษาฝรั่งเศส
ยูบิควิติน

**ยูบิควิติน** () เป็นโปรตีนควบคุมการแสดงออกของยีนขนาดเล็ก (8.6 กิโลดัลตัน) ซึ่งพบในเนื้อเยื่อโดยมากของสิ่งมีชีวิตชนิด ชื่อมาจากคำคุณศัพท์ภาษาอังกฤษว่า ubiquitous ซึ่งอาจแปลได้ว่า พบทั่วไป หรือมีอยู่ทุกหนทุกแห่ง 
เป็นโปรตีนที่พบในปี 1975 
ยีนใน 4 ตัวเข้ารหัสโปรตีนนี้คือ UBB (Ubiquitin B), UBC (Ubiquitin C), UBA52 (Ubiquitin A-52 residue ribosomal protein fusion product 1) และ RPS27A

## เชิงอรรถและอ้างอิง

## แหล่งข้อมูลอื่น
* GeneReviews/NCBI/NIH/UW entry on Angelman syndrome
* OMIM entries on Angelman syndrome
* UniProt entry for ubiquitin
*  Notes from MIT course.
* 

หมวดหมู่:โปรตีน
หมวดหมู่:การดัดแปลงโมเลกุลหลังการแปลรหัส
หมวดหมู่:โครงสร้างโปรตีน
เหตุระเบิดที่มัสยิดในกอนดอซ พ.ศ. 2564

เมื่อวันที่ 8 ตุลาคม พ.ศ. 2564 รัฐอิสลาม - จังหวัดโฆรอซอน (IS-KP) กระทำการระเบิดฆ่าตัวตายที่มัสยิดชีอะฮ์ **กอซาร์–อี–ซายัต อบัต** ในกุนดุซ ซึ่งเป็นเมืองของประเทศอัฟกานิสถาน จากเหตุระเบิด ส่งผลให้มีผู้เสียชีวิต 50 คนและบาดเจ็บกว่า 100 คน แต่จากการรายงาน มีการประมาณการโดยคณะทำงานสนับสนุนภารกิจสหประชาชาติในประเทศอัฟกานิสถานว่ามีผู้เสียชีวิตและผู้บาดเจ็บมากกว่า 100 คน

## เหตุระเบิด
เหตุระเบิดเกิดขึ้นระหว่างละหมาดตอนเที่ยงวันศุกร์ประจำสัปดาห์ภายในมัสยิดกอซาร์–อี–ซายัต อบัต ในขณะที่เกิดเหตุ ผู้ร่วมเหตุการณ์อยู่ในระหว่างการละหมาด จากนั้น พวกเขาจึงอพยพและสังเกตมองโดยมีเลือดและผู้เสียชีวิตอยู่ภายในมัสยิด หลังจากนั้น ได้มีการนำร่างผู้เสียชีวิตส่งโรงพยาบาลใกล้เคียง โดยมีญาติผู้เสียชีวิตมาเฝ้าคอยที่หน้าโรงพยาบาล ภายหลังเหตุระเบิด ฝูงควันลอยตัวเนือทั่วมัสยิด
ภาพและวิดีทัศน์ของผู้เสียชีวิตถูกเผยแพร่ลงโซเชียลเน็ตเวิร์กโดยเป็นเลือดและผู้เสียชีวิตภายในมัสยิดแพร่หลายในสื่อสาธารณะ

## ผู้เสียหาย
จากการประเมินเบื้องต้นโดยคณะทำงานสนับสนุนภารกิจสหประชาติในประเทศอัฟกานิสถานประมาณการมีผู้เสียชีวิตราว 100 คน โรงพยาบาลภายในเมืองกุนดุซรายงานว่ามีผู้เสียชีวิต 35 คน และบาดเจ็บกว่า 50 คน องค์การแพทย์ไร้พรมแดนรายงานว่ามีผู้เสียชีวิต 12 คน จากรายงานของทางการตอลิบาน มีผู้เสียหายกว่า 100 คนโดยส่วนใหญ่เสียชีวิต ตามการรายงานจากสื่อทางการ ระบุไว้ว่า มีผู้เสียชีวิตทั้งหมด 50 คน และบาดเจ็บ 143 คน เจ้าหน้าที่สาธารณสุขภายในเมือง กล่าวว่า อาจมีผู้เสียชีวิตมากถึง 80 คน

## อ้างอิง

หมวดหมู่:ประเทศอัฟกานิสถานในปี พ.ศ. 2564
หมวดหมู่:เหตุโจมตีต่อโครงสร้างและอาคารทางศาสนาในอัฟกานิสถาน
หมวดหมู่:เหตุระเบิดในปี พ.ศ. 2564
วัดอุโปสถาราม

**วัดอุโปสถาราม** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ริมฝั่งแม่น้ำสะแกกรัง ในตำบลสะแกกรัง อำเภอเมืองอุทัยธานี จังหวัดอุทัยธานี

วัดอุโปสถารามตั้งวัดเมื่อ พ.ศ. 2324 ได้รับพระราชทานวิสุงคามสีมาเมื่อ พ.ศ. 2425 เดิมชื่อ **วัดโบสถ์มโนรมย์** ชาวบ้านเรียกว่า **วัดโบสถ์** วัดได้รับการประกาศในราชกิจจานุเบกษา เป็นการขึ้นทะเบียนตามพระราชบัญญัติโบราณสถาน โบราณวัตถุ ศิลปวัตถุ และพิพิธภัณฑสถานแห่งชาติ พ.ศ. 2508 เมื่อวันที่ 28 ตุลาคม พ.ศ. 2536 เล่ม 110

อาคารเสนาสนะที่สำคัญ ได้แก่ อุโบสถซึ่งภายในมีภาพจิตรกรรมฝาผนังเขียนในสมัยรัตนโกสินทร์ตอนต้น เป็นภาพพุทธประวัติ ส่วนในวิหารเขียนเป็นภาพพระพุทธเจ้าเสด็จโปรดเทพยดาบนสวรรค์และภาพปลงสังขาร ด้านบนฝาผนังเป็นพระสงฆ์สาวกชุมนุมสลับกับพัดยศเหมือนจะไหว้พระประธานในวิหาร นอกวิหารมีภาพถวายพระเพลิงศพพระสัมมาสัมพุทธเจ้าและภาพชีวิตชาวบ้านที่เกี่ยวกับพุทธศาสนา ภายในวิหารประดิษฐานพระประธานปางห้ามญาติ ซึ่งมีฉัตรห้าชั้นประดับอยู่เหนือเศียร ด้านซ้ายและขวาของพระประธานประดิษฐานพระพุทธรูปยืนทำด้วยไม้แก่นจันทน์สององค์ ภายในอุโบสถประดิษฐานพระประธานปางมารวิชัยจำนวนห้าองค์ซึ่งอยู่บนฐานชุกชีเดียวกัน

มณฑปแปดเหลี่ยม สร้างขึ้นเมื่อปี พ.ศ. 2442 โดยหลวงพิทักษ์ภาษา (บุญเรือง พิทักษ์อรรณนพ) สร้างถวายแด่พระสุนทรมุนี (จัน) หรือพระครูอุไททิศธรรม ซึ่งเคยเป็นเจ้าอาวาสวัด มณฑปเป็นอาคารแปดเหลี่ยม สองชั้น มีบันไดวนอยู่ด้านนอกอาคาร ซุ้มหน้าต่างเป็นวงโค้งแบบอาคารในยุคอาณานิคม ลายปูนปั้นบนผนังด้านนอกที่เป็นภาพพระพุทธรูปปางถวายเนตรท่ามกลางหงส์และนกกระสา

## อ้างอิง

หมวดหมู่:โบราณสถานในจังหวัดอุทัยธานี
อุโปสถาราม